Sami Mutanen

Sami Mutanen (s. 20. syyskuuta 1984 Joensuu) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Espoo Bluesissa, Porin Ässissä, Kalevan Pallossa ja KooKoossa yhteensä 383 runkosarjaottelua tehopistein 30+55=85 ja 54 playoff-ottelua tehopistein 3+6=9. Mutanen oli voittamassa Suomenmestaruutta Ässissä vuonna 2013 ja SM-hopeaa KalPassa vuonna 2017. Hän voitti myös Mestiksen mestaruuden kasvattajaseurassaan Jokipojissa vuonna 2010. Mutanen tunnettiin pelaajaprofiililtaan työteliäänä puolustavana laitahyökkääjä, jota luonnehdittiin myös voimahyökkääjäksi.

 Ura 
Mutanen on Jokipoikien kasvatti. Hän pelasi joukkueessa ensimmäiset miesten pelinsä Suomi-sarjassa kaudella 2002–2003. Seuraavaksi kaudeksi 2003–2004 Mutanen siirtyi Pelicansin A-nuoriin. Kesken kauden 2004–2005 hän siirtyi sieltä Suomi-sarjajoukkue Heinolan Kiekkoon, jossa Mutanen voitti kauden päätteeksi Suomi-sarjan hopeaa. Kauden 2005–2006 hän vietti II-divisioonajoukkue Kontiolahden Kajastuksessa.

Elokuussa 2006 Mutanen siirtyi Kontiolahdelta kaksi sarjatasoa ylemmäs Mestikseen try-outille kasvattajaseuraansa Jokipoikiin. Alle viikkoa myöhemmin hän sai joukkueeseen kauden 2006–2007 kattaneen sopimuksen. Mutasen tulokaskausi Mestiksessä toi 41 runkosarja- ja kolmessa playoff-ottelussa tehot 5+8=13. Kolmannella Mestis-kaudellaan 2008–2009 hän teki sarjan yhden kauden piste-ennätyksensä tehoilla 11+14=25. Mutanen oli kevään 2009 pudotuspeleissä neljällä osumallaan Jokipoikien paras maalintekijä Jarno Koskirannan kanssa. Hän jakoi myös joukkueen sisäisen tehotilaston voiton Jani Keräsen ja Jarkko Immosen kanssa lukemalla +5. Mutanen voitti kauden päätteeksi Mestis-hopeaa.

Kauden 2009–2010 päätteeksi Mutanen voitti Jokipojissa Mestiksen mestaruuden. Liigakarsinnat päättyivät kuitenkin Tampereen Ilveksen 4–1-otteluvoitoin. Mutanen pelasi samalla kaudella myös uransa kaksi ensimmäistä SM-liigaotteluaan lainalla Espoo Bluesissa paikattuaan joukkueen loukkaantumisia. Hän pelasi ensimmäisen SM-liigaottelunsa 24. marraskuuta 2009 Saimaan Palloa vastaan. Mutanen sai ottelussa jääaikaa 13.53 minuuttia.

Kesäkuussa 2010 Mutanen siirtyi 1+1-vuotisella ja syyskuun loppuun asti kestäneen koeajan sisältäneellä sopimuksella pelaamaan SM-liigaa Porin Ässien riveihin. Hän sai syyskuun alussa sopimuksen joukkueeseen kaudeksi 2010–2011. Mutanen otti roolinsa Ässien nelosketjusta ja hänen ensimmäinen täysi SM-liigakautensa toi 38 runkosarja- ja neljässä playoff-ottelussa tehot 2+10=12. Mutasen liigauran avausmaali syntyi 12. lokakuuta 2010 vieraissa alivoimalla Kalevan Palloa vastaan. Hän pelasi kauden aikana myös neljä ottelua lainalla kasvattajaseurassaan Jokipojissa tammikuussa 2011. Samassa kuussa Ässät käytti Mutasen sopimuksessa olleen option ja teki vuoden mittaisen jatkosopimuksen hänen kanssaan. 

Mutanen teki kaudella 2011–2012 SM-liigan yhden kauden piste-ennätyksensä tehoilla 6+7=13. Hän pelasi kautensa taas lähinnä Ässien nelosketjussa, mutta onnistui tästä huolimatta tekemään kolmessa viimeisessä runkosarjaottelussa viisi maalia Mutasen koko kauden kuudesta osumasta. Kahdessa jälkimmäisessä ottelussaan hän teki molemmissa kaksi maalia. Huhtikuussa 2012 Mutanen teki vuoden mittaisen jatkosopimuksen Ässien kanssa. Saman vuoden marraskuussa sitä jatkettiin taas vuodella. Hän voitti kauden 2012–2013 päätteeksi Suomenmestaruuden.

Kaudeksi 2014–2015 Mutanen siirtyi kaksivuotisella sopimuksella Kalevan Palloon, jota valmensi hänelle Ässistä tuttu Pekka Virta. Kaudella 2015–2016 Mutanen pelasi leikkaushoitoa vaatineen alaraajavamman vuoksi vain kahdeksan runkosarja- ja kaksi Mestarien liigan ottelua. Huhtikuussa 2016 hän teki kaksivuotisen jatkosopimuksen KalPan kanssa. Kauden 2016–2017 päätteeksi Mutanen voitti SM-hopeaa.

Syyskuussa 2018 Mutanen siirtyi KooKoon harjoitusvahvuuteen, kunnes hän teki kuusi viikkoa myöhemmin lokakuussa loppukauden 2018–2019 kattavan ja yhden optiovuoden sisältävän jatkosopimuksen. Elokuussa 2019 Mutanen palasi kotikaupunkiinsa Joensuuhun ja teki vuoden mittaisen sopimuksen II-divisioonajoukkue Karjalan Koplan kanssa. Hänen sopimuksensa sisältää option SM-liigaan tai ulkomaille siirtymisestä. Mutanen pelasi joukkueessa yhden runkosarja- ja neljä Suomen Cupin ottelua, kunnes hän palasi lokakuussa ottelukohtaisella sopimuksella Jokipoikien Mestis-joukkueeseen. Mutasen sopimusta jatkettiin sittemmin kauden 2019–2020 loppuun.

Marraskuussa 2020 Mutanen ilmoitti lopettaneensa pelaajauransa.

 Tilastot 
 2001–2002  Jokipojat  A-SM  41  5  7  12  10  –  –  –  –  – 2002–2003  Jokipojat  A-SM  13  3  5  8  6  –  –  –  –  –   Jokipojat  Suomi-sarja  2  0  1  1  0  –  –  –  –  – 2003–2004  Pelicans  A-SM  40  1  6  7  22  –  –  –  –  – 2004–2005  Pelicans  A-SM  3  0  0  0  0  –  –  –  –  –   HeKi  Suomi-sarja  27  6  6  12  6  4  1  0  1  0 2005–2006  Kajastus  II-divisioona  14  11  6  17  14  2  3  2  5  4 2006–2007  Jokipojat  Mestis  41  5  8  13  6  3  0  0  0  10 2007–2008  Jokipojat  Mestis  43  9  7  16  20  3  0  0  0  2 2008–2009  Jokipojat  Mestis  40  11  14  25  6  11  4  3  7  4 2009–2010  Jokipojat  Mestis  34  8  11  19  39  9  0  1  1  2   Blues  SM-liiga  2  0  0  0  0  –  –  –  –  – 2010–2011  Jokipojat  Mestis  4  2  2  4  2  –  –  –  –  –   Ässät  SM-liiga  38  2  10  12  2  4  0  0  0  0 2011–2012  Ässät  SM-liiga  44  6  7  13  18  4  0  0  0  4 2012–2013  Ässät  SM-liiga  59  3  8  11  18  16  0  2  2  0  2013–2014  Ässät  SM-liiga  60  7  12  19  24  –  –  –  –  – 2014–2015  KalPa  SM-liiga  48  5  4  9  18  6  2  2  4  4 2015–2016  KalPa  SM-liiga  8  2  1  3  4  –  –  –  –  – 2016–2017  KalPa  SM-liiga  37  0  5  5  12  18  1  2  3  27 2017–2018  KalPa  SM-liiga  46  3  7  10  12  6  0  0  0  4 2018–2019  KooKoo  SM-liiga  41  2  1  3  8  –  –  –  –  – 2019–2020  Kopla  II-divisioona  1  0  1  1  0  –  –  –  –  –   Jokipojat  Mestis  19  2  3  5  2  –  –  –  –  – 10 kautta  yhteensä  SM-liiga  383  30  55  85  116  54  3  6  9  39 6 kautta  yhteensä  Mestis  181  37  45  82  75  26  4  4  8  18

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1984 syntyneet
Luokka:Elävät henkilöt